Olga Orman

**Olga Ursinda Orman** (☆ 9 di novèmber 1943 na Aruba – † 7 di mart 2021 na Amsterdam) tabata un eskritor, poeta i naradó hulandes-arubano. E tabata skirbi tantu na papiamentu komo na hulandes. Orman a introdusí *kamishibai*, un forma hapones di konta storia, na Hulanda i e islanan ABC.

## Biografia
Orman a nase dia 9 di novèmber 1943 na Noord, Aruba. Na edat di 14 aña el a muda pa Hulanda. E la gradua como maestra na Etten-Leur, i a traha sinku aña komo maestra di skol primario na Kòrsou. Orman a bolbe Hulanda i for di añanan 1970 a duna les na Amsterdam Bijlmermeer, un bario multikultural ku edifisionan haltu.

Na 1994, Orman a debutá komo eskritora di buki pa mucha ku *E biaha largo pa djeipei / De lange reis van hier tot om de hoek*. El a bira konosí pa dos buki ilustrá tokante e araña Anansi. El a kuminsá skirbi poema pa su mes den añanan 1980, i ta mihó konosí pa e kolekshon di poesia *Cas di biento / Doorwaaiwoning*.

Komo maestra, Orman a realisá e frustrashon di e muchanan ku tabata purba ekspresá nan mes den un idioma deskonosí. El a kòrda ku tradishon oral ta na bida ainda na Aruba, p'esei el a kuminsá introdusí *kamishibai*, un forma haponés di konta storianan ku un teatro miniatura, den klas.

Na Hulanda, *Siman di Buki di Mucha* (Kinderboekenweek), un siman dediká na buki pa mucha, ta wòrdu organisá for di 1955. Orman tabata ke introdusí e konsepto na e islanan ABC i, na 2001, e tabata un di e fundadónan di "Simia Literario", un organisashon kultural dediká na promové literatura di Aruba, Boneiru i Kòrsou. Na 2004, Orman a bira un Kabayero (*ridder*) den Orden di Oranje-Nassau.

Orman a fayesé dia 7 di mart 2021 na Amsterdam, na edat di 77 aña.

## Publikashon i buki
* *Afdruk en Vernieuwing*, tema *Doe effe normaal* (1986; red.)
* *Vernieuwing, Torikonmakandra, Konta mi un kuenta, Vertel eens* (1987)
* *Ouders uit etnische minderheden in het onderwijs*, 7 modula pa partisipashon di mayornane, IVIO, Lelystad (1990; red.)
* *Het jaar door met KOM-OP* (1990, kalènder di kumpleaños i foyeto di informashon)
* *Kansrijke Taal* (1991, buki di tarea APS/OVB, koperashon)
* *Kom op, vertel eens* (1991, pakete di les BAO - enseñansa basiko)
* *Kom op, kijk en praat eens* (1991, pakete di les onderbouw BAO mayor/mucha
* *E biaha largu pa djeipei* (1994, buki di potret, Amsterdam: ABC)
* *Kamishibai, de magie van het Japanse verteltheater, een handleiding* (1991, Amsterdam: ABC)
* *Hoe Anansi de ogen van de koning opende* (1991, buki di potret, Amsterdam: ABC)
* *Hoe Anansi het Tumbafestival won* (1998, buki di potret hulandes i papiamentu, Amsterdam: ABC)
* *Post uit de Antillen* (1998, video i pakete di les, mmiembro di redakshon, NOT/TELEAC en Ontwikkelingssamenwerking)
* *Het Woordenhuis* (2001, pakete di les pa VMBO, un kurso di kontamentu huntu ku 't Brederolyceum, Utrecht: BAZAR)
* *Slavernij* (2002, video i pakete di les, BAO i VMBO, TELEAC/NOT, miembro di redakshond)
* *Bentana Habri*, antologia (2004, 7 poema i 2 kuenta kòrtiku, Simia Literario)
* *Aan de draad van Nanzi* (2008, kuenta den *De Antillen en ik*, Volkskrant i J.M. Meulenhoff)
* *Onbeantwoorde vragen*, 2008, poema den *Symbiose tussen pen en penseel*, Simia Literario)
* *Michi* (2009, prentenboek in 4 versies: Nederlands, Papiamentu, Papiamento en Engels, La Kock Publishing)
* Poemanan den *Ta ken mi ta, *In de Knipscheer, Gedicht *Homenahe* in *Topa ontmoet Tula, *Amrit, 2012
* Kolekshon di poema *Cas di biento/  Doorwaaiwoning, *In de Knipscheer, 2015

## Link eksterno
* ''Hoe Anansi Tumbakoning werd'', kuenta pa Olga Orman na Anansi Masters, ku intrevista